hotchpotch/miracl-hf-unified huggingface dataset:
तहर्रूश
‘तहर्रूश गेमिया’ अरबी शब्द है, जिसका र्थ है ‘सामूहिक बलात्कार करना’। आधुनिक समय में ये सबसे पहले 2005 में [[मिस्र] में देखने को मिला। तहर्रूश के अन्तर्गत सार्वजनिक स्थान कलड़कियों को निशाना बनाते हैं। इस खेल में सबसे पहले लड़के एक घेरा बनाकर अकेली लड़की को घेर लेते हैं फिर अन्दर वाले घेरे में मौजूद लड़के लड़की का यौन शोषण करते हैं जब कि बाहरी घेरे वाले लड़के भीड़ को दूर रखते हैं।
तहर्रूश (तहर्रुश) का अर्थ उत्पीड़न होता है। जब किसी समुदाय या भीड़ द्वारा ये किया जाए तो इसे "तहर्रुश जमाई" कहा जाता है। ये एक अरबी शब्द है।
तहर्रूश का अर्थ उत्पीड़न होता है। ये एक अरबी शब्द है।[[श्रेणी:इस्लाम]] [[श्रेणी:भारत में महिला उत्पीड़न]] [[श्रेणी:महिला उत्पीड़न]] [[श्रेणी:कुप्रथा]] [[श्रेणी:इस्लामी शब्द]]
डीजल रेल-इंजन
डीजल रेल-इंजन (diesel locomotive) का मुख्य गतिकारक (मूवर), डीजल इंजन होता है। अनेक प्रकार के डीजल रेल-इंजन विकसित किए गये हैं, जिनमें आपस में मुख्य अन्तर यह होता है कि अन्ततः इअंजन मे पहियों को यांत्रिक शक्ति किस विधि से दी जाती है। उदाहरण के लिए आजकल के डिजल रेल-इंजनों में जो डीजल-इंजन होता है उससे एक विद्युत जनित्र चलाया जाता है जिससे प्राप्त विद्युत एक विद्युत मोटर को चलाती है और उससे पहिए घुमाए जाते हैं।
राष्ट्रीय किसान मंच
राष्ट्रीय किसान मंच किसानों के हक की आवाज को बुलंद करने वाला संगठन है। यह देश के किसानों की मदद करने के लिए प्रतिबद्ध है।राष्ट्रीय किसान मंच स्वर्गीय प्रधानमंत्री विश्वनाथ प्रताप सिंह जी को अपना आदर्श मानता है और इसके अध्यक्ष शेखर दीक्षित है देश मे महाराष्ट्र ,मध्य प्रदेश , उत्तर प्रदेश ,बिहार ,पश्चिम बंगाल , राजस्थान , छत्तीसगढ़ और दिल्ली मे इसकी इकाइयाँ कार्यरत है ।
राष्ट्रीय किसान मंच का गठन ६ फ़रवरी सन २०१८ मे किसानो के लिए काम कर रहे समाजसेवी श्री शेखर दीक्षित ने किया । २००३ से पूर्व प्रधानमंत्री स्वर्गीय विश्वनाथ प्रताप सिंह जी के साथ शेखर जी ने किसानो के हक़ के लिए यात्रा प्रारम्भ की उनके साथ निरन्तर जन मोर्चा और किसान मंच के माध्यम से समाज से छूटे हुए एवं पिछड़ें लोगों के लिए और ग़रीब किसानो के हक़ की लड़ाई निरन्तर लड़ी परन्तु २००८ मे विश्वनाथ जी के निधन के साथ ही लड़ाई कमज़ोर पड़ गयी पुनः २०१० मे किसानो के बीच जाकर किसान मंच के माध्यम से किसानो के लिए कार्य करना शुरू किया लेकिन आंदोलनो को लड़ने के लिए जब यह अहसास हुआ की संवेधानिक लड़ाई के लिए इसको नयी दिशा दी जाय तो ६ फ़रवरी २०१८ को सभी सक्रिय सदस्यों की अनुमति से इसका सवेधानिक गठन हुआ ।।
वर्तमान राष्ट्रीय किसान मंच अध्यक्ष शेखर दीक्षित की मुलाक़ात, 7 अप्रैल 2003 को नागपुर में, राजा मांडा स्वर्गीय वी. पी. सिंह से हुई। इस मुलाकात के बाद स्व• वीपी सिंह और शेखर दीक्षित के नेतृत्व में किसानों के हक़ के लिए कई आंदोलन किये गए। राष्ट्रीय किसान मंच की ओर से किए गये महत्वपूर्ण आन्दोलनों में रिलायंस इंडस्ट्रीज के खिलाफ वह आन्दोलन प्रमुख रूप से शामिल है, जिसमें रिलायंस की ओर से दादरी में किसानों की जमीनों का अवैध तरीके से भूमि अधिग्रहण किया गया। जिसमें राष्ट्रीय किसान मंच ने हजारों किसानों के साथ आन्दोलन छेड़ा और किसानों की जमीनों को मुक्त कराया. इसके अलावा राष्ट्रीय किसान मंच ने दिल्ली में झुग्गी-झोपड़ी के बच्चों के अस्तित्व की लड़ाई लड़ी और उन्हें उनका अधिकार दिलाया. 2006 में किसान विरोधी ताकतों के खिलाफ 17 पार्टियों को मिलाकर जनमोर्चा का गठन किया गया. 2008 में वी. पी. सिंह के निधन के बाद उनके बेटे धंनजय सिंह ने जनमोर्चा का विलय कांग्रेस में कर दिया. 2009 में किसानों की लड़ाई के लिए राष्ट्रीय किसान मंच की ओर से तमाम किसान नेताओं को एक मंच पर लाया गया. 2009 में राष्ट्रीय किसान मंच के ढाई लाख सक्रिय सदस्य हो गये. 2012 में किसान मंच को पूर्व जनरल वी.के. सिंह का और 2013 में अन्ना हजारे का समर्थन मिला। 2014 में भ्रष्टाचार के खिलाफ राष्ट्रीय किसान मंच के आंदोलन में सबका साथ मिला। 2016 में राष्ट्रीय किसान मंच की ओर से भूमि अधिग्रहण बिल संसोधन का विरोध किया गया। किसान ऋणमाफी योजना लागू करवाने के लिए 2017 के उत्तर प्रदेश विधानसभा चुनाव में उत्तर प्रदेश और उत्तराखंड कांग्रेस को समर्थन दिया। 2018 में किसानों के हितों के लिए चीनी मिलों, भूमि अधिग्रहण, पानी की समस्या को लेकर संघर्ष किया। 6 फरवरी 2018 को लीगल बॉडी का निर्माण कर राष्ट्रीय किसान मंच नाम से किसानों के लिए संवैधानिक लड़ाई की शुरुआत की गयी।
यशवंत बर्डे
यशवंत बर्डे (जन्म १५ फरवरी १९७३) एक भारतीय पूर्व प्रथम श्रेणी के क्रिकेट खिलाड़ी हैं और अब ये अंपायर हैं और इन्होंने २०१५-१६ रणजी ट्रॉफी में अम्पायरिंग की थी और २०१८ इंडियन प्रीमियर लीग में भी दिखे है। इन्होंने अपने प्रथम श्रेणी क्रिकेट कैरियर में कुल २७ मैच खेले है और २१ लिस्ट ए क्रिकेट मैच खेले थे। बर्डे बल्ले और गेंद दोनों के लिए जाने जाते है।
रेलवे की २५ किलोवोल्ट विद्युत प्रणाली
आजकल पूरे विश्व में विद्युत रेलगाड़ियों को चलाने के लिए २५ हजार वोल्ट की प्रत्यावर्ती धारा का उपयोग किया जाता है। यह प्रणाली विशेषतः अधिक वेग से चलने वाली गाडियों के लिए विशेष उपयोगी है। भारत में इसी का थोड़ा सा परिवरिति रूप का उपयोग किया जाता है जो '2 x 25 kV आटोट्रान्सफोर्मर प्रणाली' कहलाती है। (सामने का चित्र देखें)
लॉरेंज बल
भौतिकी (विशेषतः विद्युत चुम्बकीकी) में लॉरेंज बल बिन्दु-आवेश पर वैद्युत-चुम्बकीय क्षेत्र में लगने वाले व बलों का मिश्रित रूप है।
q आवेश का v वेग से गतिशिल कण विद्युत क्षेत्र और चुंबकीय क्षेत्र B में एक शक्ति का अनुभव करता है- यदि एक आवेश q, वेग v किसी बाह्य चुम्बकीय क्षेत्र B में प्रवेश करता है तो उस पर गति की दिशा तथा चुम्बकीय क्षेत्र की दिशा दोनों के लम्बवत एक बल लगता है लॉरेंज बल कहते हैं ।  इसे वेक्टर के रूप में  जब कोई विद्युत आवेश एक चुम्बकीय क्षेत्र में गति करता है तो उसपर एक बल कार्य करता है लारेंज बल कहलाता है। यदि चुम्बकीय क्षेत्र B में θ° पर झुके चालक में q कूलाम आवेश दिया जाये और वह V वेग से गतिमान हो तो आवेश पर आरोपित बल
बरगदाही
बरगदाही या वट सावित्री उत्तर भारत का एक प्रमुख पर्व है .यह एक महान महिला सावित्री की ईश्वर के प्रति निष्ठा व पतिव्रत धर्म की महान शक्ति का परिचायक है .सावित्री की यमराज पर विजय का प्रतीक यह व्रत सुहागिन महिलायें अपने पति की दीर्घायु होने की कामना लेकर करती हैं . यह व्रत ज्येष्ठ माह की अमावश्या को होता है . कुछ स्थानों पर यह ज्येष्ठ माह की पूर्णिमा को भी मनाया जाता है .कहते है कि देवी सावित्री ने वट वृक्ष के नीचे ही यमराज से अपने पति का जीवन वापस पाया था ,तभी से वट वृक्ष का इस दिन से पूजन प्रारम्भ हुआ . तात्विक दृष्टि से विचार करें तो वट के पूजन से हमें वृक्षों की उपयोगिता व उनके संरक्षण का सन्देश मिलता है .हिन्दू संस्कृति में वृक्षों को जीवंत देवताओं के तुल्य माना जाता है . मत्स्य पुराण में वृक्षों के बारे में कहा गया है कि दस कुओं को बनवाने पर मिलने वाला पुण्य एक तालाब बनवाने के बराबर ,दस तालाब बनवाने पर मिलने वाला पुण्य एक झील बनवाने के बराबर और दस झीलों को बनवाने का पुण्य एक गुणवान पुत्र के बराबर और दस गुणवान पुत्रों का पुण्य एक वृक्ष लगाने मात्र से मिल जाता है . पेड़ पौधे प्रकृति के वरदान हैं जो हमें हरियाली व फल फूल के साथ जीवन और बेहतर स्वास्थ्य भी देते हैं . कहते हैं कि पृथ्वी पर एक वट वृक्ष में तीनों देवों (ब्रह्मा ,विष्णु व महेश) की शक्तियां हैं .वट वृक्ष अपनी विशालता के लिए भी जाना जाता है . तार्किक दृष्टि से देखें तो यह वृक्ष ज्येष्ठ माह की तपती धूप से लोगों को बचाता रहा है .इसीलिए ज्येष्ठ माह में इसकी पूजा की परम्परा बन गयी .
गुरु रविदास मंदिर भानोखेङी
गुरु रविदास मंदिर भानोखेङी हरियाणा के अम्बाला जिले के गाँव भानोखेङी में स्तिथ है। इसकी स्थापना सन १९९२ में हुई थी।
कोट्टायम पुष्पनाथ
पुष्पनाथन पिल्लई, कोट्टायम पुष्पनाथ नाम से चर्चित (मलयालम: കോട്ടയം പുഷ്പനാഥ്), मलयालम भाषा के उपन्यासकार थे। उन्होंने मलयालम साहित्य में जासूसी एवं डरावने कहानियों के क्षेत्र में विशेष योगदान दिया है और 100 से अधिक जासूसी और डरावने उपन्यास लिखे हैं। उनके अनेक उपन्यासों का तमिल, तेलगु और कन्नड़ भाषा में अनुवाद भी हुआ है। उनके कुछ उपन्यासों पर मलयालम फिल्में भी बनी हैं। उन्हें मुख्य रूप से इसलिए भी जाना जाता है क्योंकि उन्होंने ब्रैम स्टोकर के 'ड्रैकुला' का अनुवाद मलयालम भाषा में किया था। अपने जीवन में एक शिक्षक रहे पुष्पनाथ उस समय काफी चर्चा में रहे है जब उन्होंने अपना पहला उपन्यास 'चुवन्ना मनुष्यान' लिखा था।
पराशक्ति
पराशक्ति  भगवान शिव के तीन पहलुओं में से एक है। इसका अर्थ "सर्वोच्च ऊर्जा" या "श्रेष्ठ शक्ति" है। शैव सिद्धांत के अनुसार जो शैव सम्प्रदाय का हिस्सा है; पराशक्ति सर्वव्यापी, शुद्ध चेतना, सर्वोच्च शक्ति है और समस्त वस्तुओं का मूल पदार्थ है। शैव सम्प्रदाय हिंदू धर्म के 4 प्रमुख संप्रदाय में से एक है। परशिव के विपरीत पराशक्ति का आकार है (परशिव निराकार है)। भगवान शिव के अन्य दो पहलु परशिव और परमेश्वर हैं।
शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है।
बंगबंधु-1
बांगबंधु-1 या बीडी-1 (Bangabandhu-1 or BD) पहला बांग्लादेशी भू-स्थिर संचार उपग्रह है। इसे 11 मई, 2018 को लॉन्च किया गया था। इस परियोजना को बांग्लादेश दूरसंचार नियामक आयोग (बीटीआरसी) द्वारा कार्यान्वित की जा रही है और इसे फाल्कन 9 ब्लॉक 5 रॉकेट द्वारा लॉन्च किया है।
शुरुआत मे बंगबंधु-1 उपग्रह को बांग्लादेश के विजय दिवस का जश्न मनाने के लिए 17 दिसंबर, 2017 को एरियान 5 रॉकेट पर लॉन्च होने की योजना बनाई गई थी। 7 दिसंबर, 2017 तारीख के लिए एरियान स्पेस से लॉन्च गारंटी की कमी के बाद, बीटीआरसी ने एरियान 5 बजाय फाल्कन 9 लॉन्च वाहन चुना। उपग्रह 119.1 डिग्री पूर्व रेखांश भूगर्भीय स्लॉट पर स्थित होने की उम्मीद है। इसका नाम राष्ट्र के पिता बांगबंधु शेख मुजीबुर रहमान के नाम पर रखा गया है। यह थाल्स एलनिया स्पेस द्वारा डिज़ाइन और निर्मित है और इसका लॉन्च प्रदाता स्पेसएक्स है। 2015 में उपग्रह की कुल लागत 248 मिलियन अमेरिकी डॉलर होने का अनुमान था। जिसमे एचएसबीसी होल्डिंग्स पीएलसी से $188.7 मिलियन ऋण के माध्यम से वित्त पोषित है। बंगबंधु उपग्रह -1 में कुल 40 क्यू-बैंड और सी-बैंड ट्रांसपोंडर हैं जिनमें 1600 मेगाहर्ट्ज की क्षमता है। इस उपग्रह के 15 साल से अधिक चलने की उम्मीद है। यह उपग्रह भारत, नेपाल, भूटान, श्रीलंका, फिलीपींस और इंडोनेशिया सहित बांग्लादेश और उसके आस-पास के जल क्षेत्र पर क्यू-बैंड से कवरेज करेगा। यह सभी उपरोक्त क्षेत्रों के लिए सी-बैंड कवरेज भी कर सकता है।
बंगबंधु उपग्रह-1 को 11 मई, 2018 को 20:14 यूटीसी पर स्पेसएक्स के फाल्कन 9 लॉन्च वाहन पर लॉन्च किया गया था। यह रॉकेट के नए ब्लॉक 5 मॉडल का उपयोग करके लॉन्च होने वाला पहला पेलोड है।
उपग्रह को मूल रूप से 10 मई, 2018 को लॉन्च करने के लिए तैयार किया गया था। हालांकि, पेलोड ले जाने वाले रॉकेट ने स्वचालित लॉन्च रद्द ट्रिगर किया था। इसके तुरंत बाद, रॉकेट लॉन्च को अगले 24 घंटे के धकेल दिया गया था और अंततः 11 मई, 2018 को इसे लॉन्च किया गया था।
उपग्रह लॉन्च करने के बाद, 12 मई, 2018 को बांग्लादेश ने टेस्ट सिग्नल प्राप्त करना शुरू कर दिया। उपग्रह को नियंत्रित करने के लिए बांग्लादेश द्वारा गाजीपुर में एक ग्राउंड स्टेशन बनाया गया है। रंगमती में एक बैकअप ग्राउंड स्टेशन भी बनाया गया है।
परशिव
परशिव भगवान शिव के तीन पहलुओं में से एक है। शैव सिद्धांत के अनुसार जो शैव सम्प्रदाय का हिस्सा है; परशिव संपूर्ण वास्तविकता (अतत्त्व) है जो मानव समझ और समस्त विशेषताओं से परे है।  इस पहलू में भगवान शिव शाश्वत, निराकार (बिना आकार के) और अनंत हैं। शैव सम्प्रदाय धर्मशास्त्र के अनुसार, परशिव इस ब्रह्मांड के समस्त वस्तुओं का स्रोत और मंज़िल है। शैव सम्प्रदाय के परशिव का सिद्धान्त, वैष्णव सम्प्रदाय के 'महाविष्णु' के सिद्धान्त, शाक्त सम्प्रदाय के 'आदि पराशक्ति' के सिद्धान्त, एवं स्मार्त सम्प्रदाय के 'निर्गुण ब्रह्म/परब्रह्म' सिद्धान्त जैसा है। शैव सिद्धांत के अनुसार भगवान शिव के अन्य दो पहलु पराशक्ति और परमेश्वर हैं।
शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है। परशिव शैव दर्शन के 36 तत्त्वों से परे है।
भारत के प्रस्तावित राज्य तथा क्षेत्र
भारत में नए राज्यों और क्षेत्रों के निर्माण का अधिकार पूरी तरह से भारत की संसद के लिए आरक्षित है। संसद नए राज्यों की घोषणा करके, किसी मौजूदा राज्य से एक क्षेत्र को अलग करके, या दो या दो से अधिक राज्यों या उसके हिस्सों में विलय करके ऐसा कर सकती है। मौजूदा अठाईस राज्यों और आठ केंद्र शासित प्रदेशों के अलावा समय के साथ भारत में कई नए राज्यों और क्षेत्रों को स्थापित करने का प्रस्ताव रखा जाता रहा है।1. मत्स्य प्रदेश जिसमें पूर्वी राजस्थान समाहित होगा। 2. मरुधरा राज्य जिसमें पश्चिमी राजस्थान के क्षेत्र होंगे।
वालीद अल-हुसेनी
वालीद अल-हुसेनी एक फिलिस्तीनी, निबंधकार, लेखक और ब्लॉगर है। अक्टूबर 2010 में, फिलीस्तीनी अथॉरिटी ने उन्हें फेसबुक पर और ब्लॉग पोस्ट में इस्लाम के खिलाफ कथित रूप से निंदा करने के लिए गिरफ्तार किया; उनकी गिरफ्तारी ने अंतर्राष्ट्रीय ध्यान आकर्षित किया। बाद में वह फ्रांस से बच निकला, जहां उन्होंने सफलतापूर्वक शरण के लिए आवेदन किया। 2013 में, उन्होंने फ्रांस के पूर्व मुसलमानों की परिषद की स्थापना की, और 2015 में उन्होंने अपनी पहली पुस्तक, ब्लैस्फेमेटर लिखा! : अपने अनुभवों के बारे में लेस prisons डी अल्लाह।
जयपुर नगर निगम
जयपुर नगर निगम भारत के राजस्थान राज्य में जयपुर शहर का स्थानीय शासी निकाय है। यह निगम जयपुर शहर के नागरिक बुनियादी ढांचे को बनाए रखने और संबंधित प्रशासनिक कर्तव्यों को पूरा करने के लिए जिम्मेदार है। निगम क्षेत्र में कुल ९१ वार्ड हैं, जिन्हे ८ जोनों में बांटा गया है। नगर निगम का नेतृत्व महापौर करते हैं, और प्रत्येक वार्ड का प्रतिनिधित्व निर्वाचित सदस्य करते हैं। जयपुर विकास प्राधिकरण (जेडीए) जयपुर नगर की योजना और विकास के लिए जिम्मेदार नोडल सरकारी एजेंसी है। जयपुर में दो संसदीय निर्वाचन क्षेत्र जयपुर और जयपुर ग्रामीण शामिल हैं।
ब्लैक स्वान (फ़िल्म)
ब्लैक स्वान २०१० की एक अमेरिकी साइकोलॉजिकल हॉरर फिल्म है, जिसके निर्देशक डैरेन अर्नोफ्स्की हैं। फिल्म की पटकथा मार्क हेमन, जॉन मैकलाफलिन, तथा एंड्रेस हेनज़ ने लिखी है, और यह "द हेनज़" नामक कहानी पर आधारित है। नताली पोर्टमैन, विन्सेंट कैसल, मिला कुनिस, बारबरा हर्षे और विनोना रायडर ने फिल्म में मुख्य भूमिकाएं निभाई हैं। फिल्म की कहानी एक प्रतिष्ठित न्यूयॉर्क सिटी बैले कंपनी द्वारा शाइकोवस्की के स्वान लेक बैले के निर्माण के आसपास घूमती है। इस निर्माण के अंतर्गत वाइट स्वान की भूमिका के लिए निर्दोष और नाजुक बॉलरीना की आवश्यकता होती है, जिसके लिए प्रतिबद्ध नर्तक नीना (पोर्टमैन) एकदम सही फिट होती है, और साथ ही एक गुप्त और कामुक ब्लैक स्वान की भूमिका होती है, जिसके लिए नवागंतुक लिली (कुनिस) को चुना जाता है। नीना उस समय बहुत दबाव से अभिभूत हो जाती है, जब वह खुद को इस भूमिका की प्रतिस्पर्धा में पाती है, जिससे वह वास्तविकता पर अपनी कमजोर पकड़ खो देती है, और एक जीवित दुःस्वप्न में उतर जाती है।
आमतौर पर एक साइकोलॉजिकल हॉरर फिल्म के रूप में वर्णित, ब्लैक स्वान की व्याख्या कलात्मक पूर्णता प्राप्त करने के एक रूपक के रूप में भी की जा सकती है, जिसमें सभी मनोवैज्ञानिक और शारीरिक चुनौतियों का सामना करना पड़ सकता है, यानी "फिल्म को कलाकार के जन्म के लिए एक काव्य रूपक के रूप में माना जा सकता है, जिसका प्रतिनिधित्व फिल्म में कलात्मक पूर्णता प्राप्त करने और उसके लिए भुगतान की जाने वाली कीमत को प्राप्त करने की दिशा में नीना की मानसिक यात्रा के दृश्य करते हैं।"
अर्नोफ्स्की ने स्वान लेक की कल्पना एक डोप्पलगैंगर द्वारा प्रेतवाधित होने के अपने विचारों को अवधारणाओं से जोड़कर एक अवास्तविक पटकथा के आधार पर की, जो आसपास की लोककथाओं के समान था। उन्होंने फ्योडोर दोस्तोस्व्यस्की की "द डबल" को भी फिल्म के लिए एक और प्रेरणास्त्रोत के रूप में स्वीकारा। निर्देशक ने ब्लैक स्वान को अपनी २००८ की फिल्म द रेसलर के समकक्ष भी माना, क्योंकि दोनों फिल्मों में ही एक अलग प्रकार की कला के प्रदर्शन की मांग शामिल थी। अर्नोफ्स्की और पोर्टमैन ने पहली बार २००० में इस परियोजना पर चर्चा की, और थोड़े समय के लिए यूनिवर्सल स्टूडियोज के साथ संलग्न होने के बाद, २००९ में फॉक्स सर्चलाइट पिक्चर्स द्वारा ब्लैक स्वान का निर्माण न्यूयॉर्क शहर में किया गया था। पोर्टिंग और कुनिस ने फिल्मांकन से पहले कई महीनों तक बैले में प्रशिक्षिण प्राप्त किया, और बैले की दुनिया की कई उल्लेखनीय हस्तियों ने बैले प्रस्तुतियों को आकार देने के लिए फिल्म निर्माण में मदद की।
फिल्म का प्रीमियर १ सितंबर २०१० को ६७ वें वेनिस इंटरनेशनल फिल्म फेस्टिवल में हुआ। इसके बाद ३ दिसंबर २०१० को इसे संयुक्त राज्य अमेरिका में सीमित रिलीज किया गया, और फिर १७ दिसंबर को पूरी तरह रिलीज किया गया। पोर्टमैन के प्रदर्शन और अर्नोफ्स्की के निर्देशन की सराहना की गई। इस फिल्म ने दुनिया भर में ३२९ मिलियन डॉलर का व्यापर किया। फिल्म को सर्वश्रेष्ठ निर्देशक और सर्वश्रेष्ठ फ़िल्म सहित पांच अकादमी पुरस्कार नामांकन प्राप्त हुए; पोर्टमैन ने फिल्म में अभिनय के लिए सर्वश्रेष्ठ अभिनेत्री का पुरस्कार जीता।
फिल्म के क्लोजिंग क्रेडिट्स के समय प्रमुख पात्रों का फिल्म में उनकी भूमिका के साथ-साथ स्वान लेक के संबंधित किरदारों का भी वर्णन किया गया।
छेना झिल्ली
छेना झिलि () भारत के ओडिशा राज्य की एक लोकप्रिय मिठाई है। यह टेल हुए पनीर और चीनी सिरप से तैयार किया जाता है। कहा जाता है कि जिस व्यक्ति ने इस मिठाई की शुरुआत की अर्थात पहली बार बनाई वह पुरी ज़िले के निमापड़ा के श्याम सुंदरपुर गाँव से आर्त साहू था।
दलिया सीरा
दलित सीरा राजस्थान और गुजरात का एक मीठा पकवान या मिठाई है। यह पके हुए गेहूं के साथ तैयार किया जाता है, जिसे सिर्फ दलिया भी कहा जाता है।
दलिया का सीरा में निम्न सामग्री की जरुरत पड़ती है, पके हुए गेहूं (दलिया), गुड़, मक्खन ( घी ), पानी, दूध, इलायची पाउडर (इलाइची), छोटे नारियल के टुकड़े।
दलिया का सीरा बनाने में एक कढाई में घी डालकर उसमें दलिया को भूनना पड़ता है और तब तक भूना जाता है जब तक उसका रंग सुनहरा न हो जाए। फिर उसमें पानी डालकर आंच आने का इंतजार करना पड़ता है। इसके बाद इसमें गुड़ या चीनी डाल दी जाती है। ज्यादा स्वादिष्ट के लिए इलायची औरनारियल के टुकड़े भी मिला सकते है।
एविक एजी600
एविक एजी600 (AVIC AG600), कुनलांग (鲲 龙) नामक कोड, जिसे टीए-600 भी कहा जाता है, वर्तमान में उड़ने वाला सबसे बड़ा उभयचर विमान है। यह चीन विमानन उद्योग निगम (एविक) द्वारा डिजाइन किया गया है। हवाई जहाज ने 24 दिसंबर 2017 को झुहाई, गुआंग्डोंग में अपनी पहली उड़ान भरी। एजी600 चीन की तीन राज्य-अनुमोदित "बड़ी विमान परियोजनाओं" में से एक है।
23 जुलाई 2016 को झुहाई एविक कारखाने में प्रोटोटाइप पर कार्य शुरू किया गया था। इसकी पहली उड़ान 24 दिसंबर 2017 को गुआंग्डोंग के झुहाई में जिनवान सिविल एविएशन एयरपोर्ट के रनवे से 9:39 चीन मानक समय पर हुई थी।
हर्षल पटेल
हर्षल विक्रम पटेल (जन्म, २३ नवंबर १९९०, सानंद, गुजरात) एक भारतीय प्रथम श्रेणी क्रिकेट के खिलाड़ी हैं जो मुख्य रूप से तेज गेंदबाजी करते है। दाहिने हाथ के तेज गेंदबाज, हर्षल पटेल ने २००८-०९ अंडर-१९ वीनू मांकड ट्रॉफी में ११ की प्रभावशाली औसत से २३ विकेट लिए थे। बाद में उन्होंने २००९-१० में गुजरात के लिए अपने एक दिवसीय क्रिकेट की शुरुआत की थी।
ये २०१२ से २०१७ तक इंडियन प्रीमियर लीग में ये विराट कोहली की कप्तानी वाली रॉयल चैलेंजर्स बैंगलोर टीम में खेल रहे थे लेकिन २०१८ इंडियन प्रीमियर लीग में इन्हें दिल्ली डेयरडेविल्स ने अपनी टीम में शामिल किया था।
सानंद
सानंद गुजरात राज्य के अहमदाबाद जिले में एक शहर और नगर पालिका है। यह गुजरात के ऑटोमोबाइल केंद्र के रूप में जाना जाता है। सानंद वाघेला वंश द्वारा शासित एक छोटा सा रियासत राज्य था। सानंद के महाराज जयवंत सिंह वाघेला एक संगीत विजेता थे। १९४६ में, उन्होंने पंडित जसराज को आमंत्रित किया था।
धर्मटम्
धर्मटम् (मलयालम: ധർമ്മടം / धर्म्मटं) , केरल के कन्नूर जिले का एक कस्बा है।
मार्स अटैक्स!
मार्स अटैक्स! १९९६ की एक कॉमिक साइंस फिक्शन हॉरर फिल्म है। फिल्म के निर्देशक टिम बर्टन हैं, जो लैरी जे फ्रांको के साथ इसके सह-निर्माता भी हैं। जोनाथन जेम्स द्वारा लिखी गई फिल्म की पटकथा इसी नाम की प्रसिद्ध व्यापार कार्ड श्रृंखला पर आधारित थी। फिल्म में जैक निकोल्सन (दोहरी भूमिका में), ग्लेन क्लोज, एनेट बेनींग, पियर्स ब्रॉसनन, डैनी डेविटो, मार्टिन शॉर्ट, सारा जेसिका पार्कर, माइकल जे फॉक्स, रॉड स्टीगर, टॉम जोन्स, लुकास हास, नताली पोर्टमैन, जिम ब्राउन, लिसा मैरी स्मिथ, और सिल्विया सिडनी समेत कई कलाकारों ने मुख्य भूमिकाऐं निभाई है। यह फिल्म समग्र रूप से विज्ञान कथा बी फिल्मों की एक पैरोडी है और इसमें ब्लैक कॉमेडी और राजनीतिक व्यंग्य के तत्व शामिल हैं।
१९९३ में बर्लटन और जेम्स के विकास शुरू करने से पहले एलेक्स कॉक्स ने १९८० के दशक में मार्स अटैक पर फिल्म करने की कोशिश की थी। १९९४ में जब जेम्स ने अपनी पहली कहानी पेश की, तो वार्नर ब्रदर्स ने जेम्स, बर्टन, स्कॉट अलेक्जेंडर और लैरी करसज़ेस्की को फिर से कहानी लिखने को कहा, ताकि बजट को ६० मिलियन डॉलर तक घटाया जा सके। फिर भी फिल्म का अंतिम उत्पादन बजट ८० मिलियन डॉलर हो गया, जबकि वार्नर ब्रदर्स ने प्रमोशन पर २० मिलियन डॉलर अधिक खर्च किए। फिल्मांकन फरवरी से नवंबर १९९६ तक हुआ था। फिल्म की शूटिंग कैलिफोर्निया, नेवादा, कान्सास, एरिजोना और अर्जेंटीना में हुई। साउंडट्रैक मार्सवासियों के क्विर्की भाषण पैटर्न के लिए प्रसिद्ध हो गया, जिसे बतख की "क्वाक" की आवाज़ को उलटकर बनाया गया था।
फ़िल्म निर्माताओं ने बैरी पर्वस द्वारा पर्यवेक्षित स्टॉप मोशन का उपयोग करने की अपनी पिछली विफल योजना के बाद कंप्यूटर एनीमेशन का उपयोग कर मार्सवासियों को बनाने के लिए औद्योगिक लाइट एंड मैजिक को किराए पर लिया। मार्स अटैक्स! १३ दिसंबर १९९६ को संयुक्त राज्य अमेरिका में वार्नर ब्रदर्स पिक्चर्स द्वारा सैद्धांतिक रूप से रिलीज़ की गई थी, और इसे आलोचकों से मिश्रित समीक्षा प्राप्त हुई थी। फिल्म को अब एक कल्ट फिल्म माना जाता है। इस फिल्म ने बॉक्स ऑफिस में करीब १०१ मिलियन डॉलर कमाए, जिसे निराशा के रूप में देखा गया। मार्स अटैक्स! को सर्वश्रेष्ठ नाटकीय प्रस्तुति के लिए ह्यूगो अवॉर्ड के लिए मनोनीत किया गया था और इसने सैटर्न पुरस्कारों में भी कई नामांकन अर्जित किए थे।
डैनी एल्फमैन ने फिल्म में संगीत दिया है। फिल्म का साउंडट्रैक ४ मार्च १९९७ को अटलांटिक रिकार्ड्स द्वारा जारी किया गया था।
बेल्जियम राष्ट्रीय फुटबॉल टीम
बेल्जियम राष्ट्रीय फुटबॉल टीम (डच: बेल्जिश वॉयटेबलेलफ्टल, फ्रांसीसी: एक्विप डी बेल्जिक डी फुटबॉल, जर्मन: बेल्जिसचे फुस्बेलनेशनलमैनस्काफ्ट) ने आधिकारिक तौर पर 1 9 04 में अपने पहले मैच के बाद से एसोसिएशन फुटबॉल में बेल्जियम का प्रतिनिधित्व किया था। टीम फीफा के वैश्विक क्षेत्राधिकार के अधीन है और शासित है यूरोप में यूईएफए द्वारा- दोनों बेल्जियम टीम के पर्यवेक्षण निकाय, रॉयल बेल्जियम फुटबॉल एसोसिएशन (आरबीएफए) द्वारा सह-स्थापित किए गए थे। 1 9 20 से 1 9 38 तक, 1 9 70 से 2002 तक, और फिर से 2014 के बाद से, उच्चतम अंतरराष्ट्रीय स्तर पर नियमित बेल्जियम प्रतिनिधित्व की अवधि, अधिकतर असफल योग्यता राउंड के साथ बदल गई है। बेल्जियम के अधिकांश घरेलू खेलों ब्रसेल्स में किंग बाउडौइन स्टेडियम में खेले जाते हैं।
बेल्जियम की राष्ट्रीय टीम ने तीन चौथाई प्रमुख फुटबॉल प्रतियोगिताओं में भाग लिया है। यह बारह फीफा विश्व कप और पांच यूईएफए यूरोपीय फुटबॉल चैम्पियनशिप के अंत चरणों में दिखाई दिया, और उन्होंने 1 9 20 ओलंपिक टूर्नामेंट सहित तीन ओलंपिक फुटबॉल टूर्नामेंटों में शामिल किया। अन्य उल्लेखनीय प्रदर्शन चार विश्वव्यापी विश्व चैंपियन-वेस्ट जर्मनी, ब्राजील, अर्जेंटीना और फ्रांस के बीच-1 9 54 और 2002 के बीच जीत रहे हैं। बेल्जियम में अपने डिक के साथ लंबे समय से फुटबॉल प्रतिद्वंद्वियों हैं
बेल्जियम टीम इस प्रकार है..
गोलकीपर - कोएन कैस्ट्रल्स, थिबॉट कर्टोइस, साइमन मिग्नोलेट
डिफेंडर - टोबी एल्डरवेरेल्ड, लॉरेन सीमान, लीडर डेंडनकर, विन्सेंट कॉम्पनी, थॉमस वर्मालेन, जन वर्टोंगेन
मिडफील्डर - यैनिक कैरास्को, केविन डी ब्रुने, माउस डेमबेले, मारौएन फेलेनी, थोरगन हैजर, एंथनी लिंबोम्बे, थॉमस मीनीयर, राधा नाइंगगोलन, यूरी टिलेमैन, एक्सेल विटल
फॉरवर्ड: - मिची बटशूयी, ईडन हैजर, रोमेलु लुकाकू, ड्रॉज़ मेर्टेंस
सिद्ध(जैन धर्म)
जैन धर्म में सिद्ध शब्द यानी मुक्त आत्मा, जिन्होंने अपने सारे कर्मो का नाश कर मोक्ष प्राप्त किया है उन्हें संबोधित करने के लिए किया जाता हैं। सिद्ध दूसरे परमेष्ठी हैं तथा पांचों परमेष्ठियों में सबसे बड़े परमेष्ठी हैं।
तमिल-ब्राह्मी
तमिल-ब्राह्मी या तमिऴि (तमिऴ में : தமிழ் பிராமி तमिऴ ब्रामि) , ब्राह्मी लिपि का एक परिवर्तित रूप है जो तमिऴ भाषा के लेखन के लिए प्रयुक्त होता था। तमिऴ भाषा के प्राचीनतम लेख इसी लिपि में मिलते हैं। यह लिपि चेर राजवंश तथा पाण्ड्य राजवंश के काल में सुप्रतिष्ठित हो गयी थी। इन राजवंशों का शासन उन क्षेत्रों में था जो वर्तमान समय में तमिऴ नाडु, आन्ध्र प्रदेश, केरल, और श्री लंका कहलाते हैं।
पूर्ण विराम
संस्कृत, हिन्दी और अन्य भारतीय भाषाओं में वाक्य के अन्त में (प्रश्नवाचक वाक्यों को छोड़कर) जो विराम चिह्न उपयोग में लाया जाता है उसे पूर्ण विराम कहते हैं। हिन्दी में इसे 'खड़ी पाई' भी कहते हैं। देवनागरी लिपि में इसके लिए (।) चिह्न का प्रयोग होता है।
कुछ लोग एवं प्रकाशन इसके स्थान पर रोमन 'फुल स्टॉप' (.) का भी प्रयोग करते हैं। किन्तु यह तर्कसंगत नहीं है। कुछ लोग इसे देवनागरी लिपि की परम्परा और वैज्ञानिकता से छेड़-छाड़ करने के बराबर मानते है। देवनागरी लिपि की वर्णमाला को देखने से स्पष्ट हो जाता है कि उसमें सर्वत्र खड़ी पाई का ही बोलबाला है। लगभग हर वर्ण में खड़ी पाई या तो पूर्ण रूप से विद्यमान है अथवा आंशिक रूप से। विद्वानों का यहां तक मत है कि हिंदी का एक नाम खड़ी बोली इसलिए है क्योंकि इसमें खड़ी पाई सभी जगह पाई जाती है। इसलिए खड़ी पाई देवनागरी लिपि की प्रकृति के अनुकूल है। इसे ही विराम चिह्न के लिए प्रयोग किया जाना चाहिए।
खड़ी पाई के पक्ष में एक अन्य बात भी है। केवल यही एक हिंदी का अपना विराम चिह्न है, बाकी सब अंग्रेजी के हैं। तब फिर उसे क्यों छोड़ा जाए। फुल स्टॉप्प का प्रयोग न करने के पक्ष में एक ठोस तर्क यह भी है कि हिंदी में 'बिंदी' का बहुत अधिक उपयोग होता है - नुक्ता के रूप में, बहुवचन सूचित करने के लिए, दशमलव चिह्न के रूप में, और ङ जैसे कुछ अक्षरों में तो वह पहले से ही विद्यमान है। इस तरह हिंदी में बिंदी शब्द के आगे, पीछे, ऊपर, नीचे, सभी जगह लगाई जाती है। अब विराम चिह्न के लिए भी उसका उपयोग करने से भारी गड़बड़ी फैल जाएगी।
दूसरी बात कंप्यूटर स्क्रीन पर उसके ठीक से दिखने से संबंधित है। बहुत कम पिक्सेल आकार में बिंदी ठीक से नहीं दिखाई देती है अथवा उसके आस-पास के पिक्सलों में वह विलीन हो जाती है। इसलिए बहुत छोटे टाइप साइसों में 'हिंदी', 'पढ़', आदि की बिंदी दिखाई ही नहीं देती। यदि हम विराम चिह्न के लिए भी बिंदी का प्रयोग करने लगें, तो बहुत छोटे टाइपसाइसों में यह पता ही नहीं चल पाएगा कि वाक्य कहां समाप्त हो रहा है।
शियान वाई-20
शियान वाई-20 (शियान वाई-20) एक बड़ा सैन्य परिवहन विमान है। इस परियोजना को शियान विमान औद्योगिक निगम द्वारा विकसित किया जा रहा है और इसे आधिकारिक तौर पर 2006 में लॉन्च किया गया था। विमान का आधिकारिक कोडनाम कुनपेंग (चीनी: 鲲 鹏) है। जो प्राचीन चीन की पौराणिक पक्षी पर रखा गया हैं यह पक्षी हजारों किलोमीटर तक उड़ सकता था। हालांकि, चीनी विमानन उद्योग के भीतर ही, विमान को आमतौर पर अपने उपनाम चब्बी गर्ल (चीनी: 胖妞) नाम द्वारा जाना जाता है क्योंकि इसमे चीन में बने अन्य चीनी विमानों की तुलना में व्यापक फ्यूजलेज है।
नैनचांग क्यू-5
नांचांग क्यू-5 (Nanchang Q-5) (नाटो रिपोर्टिंग नाम: फंतान), जिसे अपने निर्यात संस्करणों में ए-5 में भी जाना जाता है, एक चीनी निर्मित जेट ग्राउंड-अटैक विमान है जो स्तरीय उड़ान में सुपरसोनिक गति पाने में सक्षम विमान है। जो अपने पूर्ववर्ती सोवियत मिग-19 के समान है।
विश्वेश परमार
"  विश्वेश परमार " एक भारतीय पार्श्व गायक/ रिकॉर्डिंग कलाकार और संगीतकार है। वह अपने गुजराती शहरी फिल्म "केवी रिते जैश " के "पंखिडा "  गाने के लिए जाने जाते है, .  ये गाने के लिए वह बिनानी बिग गुजराती  ["सबसे मनोरंजक गीत"  , 2012]  अवार्ड जीत चुके है फरवरी 2007 में, वह अहमदाबाद, गुजरात चले गए. , जहां वह कैफ़े में अपनी परफॉरमेंस देने लगे . जुलाई 2008 में  विश्वेश मुंबई साउंड इंजिनीरिंग करने चले गए, पढ़ाई के बाद उन्होंने साउंड इंजिनियर की तरह बॉलीवुड फिल्मोमें काम करना चालू कर दिया  2012 में उन्होंने अपने  संगीतकार  कैरियर की शुरुआत   फिल्म 'Kevi संस्कार जैश' के गीत 'Pankhida' और 'Kharekhar'.  से की
" पंखिडा "  विश्वेश  परमार का पहला गाना है , यह गीत रिलीज़ के कुछ ही घंटों में  बहुत लोकप्रिय हो गया ,  गीत  डाउनलोड के लिए उपलब्ध करने के बाद  (26 मई, 2012), यह ऑफिसियल वेबसाइट के ऊपर से ही पहले चार दिनों में ही 100,000 से अधिक बार  डाउनलोड हुवा ,  प्रमुख समाचार पत्रोने इस गाने को वायरल हिट घोषित किया
नागरी लिपि सुधार समिति
नागरी लिपि सुधार समिति की स्थापना १९३५ में काका कालेलकर की अध्यक्षता में हुई। उन्होने हिन्दी साहित्य सम्मेलन में हिन्दी, मराठी तथा गुजराती के लिए एक ही लिपि बनाने की दिशा में कुछ सुझाव दिए।
आइएनएस किलतान
आइ॰एन॰एस किलतान (P30) भारतीय नौसेना  का एक पनडुब्बी रोधी लघु युद्धपोत (कार्वेट) है, जिसे परियोजना 28 के तहत बनाया गया है। यह भारतीय नौसेना द्वारा अन्तर्ग्रहण के विभिन्न चरणों में कमोर्ता श्रेणी के चार युद्धपोतों में से तीसरा है। यह पोत गार्डन रीच शिपबिल्डर्स एंड इंजीनियर्स, कोलकाता द्वारा बनाया गया है, तथा 26 मार्च 2013 को इसका जलावतरण किया गया था। "किलतान" भारतीय नौसेना द्वारा किया जाने वाला स्थानीयकरण का प्रतिनिधि प्रयास है जिसमें प्रयुक्त 90% सामग्री भारत में ही तैयार की गई है।
किलतान का पेंदा अगस्त 2010 में रखा गया था तथा इसका जलावतरण कोलकाता में 26 मार्च 2013 को एडमिरल डी॰के॰ जोशी, चीफ ऑफ नेवल स्टाफ की पत्नी चित्रा जोशी द्वारा किया गया। जहाज की अनुमानित लागत  1,700 करोड़ है। नौसेना प्रमुख एडमिरल सुनील लांबा, पूर्वी नौसेना कमान के फ्लैग ऑफिसर कमांडिंग-इन-चीफ एचएस बिष्ट और अन्य वरिष्ठ अधिकारी भी नौसेना डॉकयार्ड में पोत के जलावतरण कार्यक्रम में शामिल हुए थे। इस पोत का नाम किलतान द्वीप, जो कि एक प्रवाल द्वीप है, से लिया गया है। किलतान द्वीप भारत के केन्द्र शाषित राज्य लक्षद्वीप नामक द्वीप समूह (आर्चीपिलागो) का हिस्सा है। यह पोत आपरेशन ट्राइडेंट में भाग लेने वाले अरनाला श्रेणी के लघु युद्धपोत (काॅर्वेट) आइएनएस किलतान, जिसे 1987 में कार्यमुक्त कर दिया गया था, का उत्तरवर्ती है। ।
इस कमोर्ता श्रेणी की अभिकल्पना (डिज़ाइन) परियोजना 28 के भाग के रूप में भारतीय नौसेना के नौसैनिक अभिकल्प निदेशालय (डायरेक्टरेट ऑव नेवल डिज़ाइन) द्वारा किया गया है। यह परमाणु, जैविक और रासायनिक वातावरण में लड़ने के लिए सक्षम है। यह युद्धपोत भारतीय नौसेना की अग्रिम पंक्ति का उन्नत स्टेल्थ सुविधाओं से युक्त युद्धपोत है जिसकी राडार द्वारा आसानी से न पकड़े जाने की विशेषता इसे एक कुशल पनडुब्बीरोधी युद्ध क्षमता से युक्त बनाती है। इस युद्धपोत में 17 अधिकारियों और 106 नाविकों का दल तैनात रहता है।
किलतान भारत का पहला ऐसा युद्धपोत है जिसका ऊपरी भाग, जिसे सुपरस्ट्रक्चर कहा जाता है, कार्बन फाइबर कम्पोजिट सामग्री से निर्मित किया गया है। इसके सुपरस्ट्रक्चर को इसके पेन्दे के साथ एकीकृत किया गया है, जिसके परिणामस्वरूप इसके भार और रखरखाव की लागत मे कमी आई है, तथा साथ ही साथ स्टेल्थ सुविधाओं की गुणवत्ता मे भी वृद्धि हुई है।
यह पोत 109 मी॰ (358 फीट) लंबा और 12.8 मी॰ (42 फीट) चौड़ा है, तथा यह 25 नॉट (46 किमी/घंटा; 29 मील/घंटा) की उच्च गति के साथ अत्यधिक सुगमतापूर्वक संचालित किया जा सकता है। इस पोत का विस्थापन 3000 टन का है तथा यह 18 नॉट (33 किमी/घंटा; 21 मील/घंटा) की गति से 3,450 समुद्री मील (6,390 कि॰मी॰; 3,970 मील) की दूरी तय कर सकता है। इस पोत को 3,000 कि॰वाट (4,000 अश्वशक्ति) की संयुक्त क्षमतायुक्त 4 डीजल इंजनों द्वारा विद्युतशक्ति प्रदान की जाती है। इसे  के चार डीजल इंजनो की एक मुख्य इकाई द्वारा 1,050 आर॰पी॰एम पर प्रणोदित किया जाता है।
आइएनएस किलतान को भारत द्वारा विकसित अत्याधुनिक हथियारों और सेंसर सहित "एक मध्यम-रेंज गन, टारपीडो ट्यूब लांचर, रॉकेट लांचर और एक क्लोज़-इन युद्धास्त्र प्रणाली वाले हथियारों से लैस किया जाएगा। युद्धपोत को एक एकीकृत संचार प्रणाली और एक इलेक्ट्रॉनिक युद्ध प्रणाली से भी लैस किया गया है। भविष्य में इस युद्धपोत पर जमीन से हवा में मार करनेवाली कम दूरी की मिसाइल प्रणाली और एएसडब्ल्यू भी तैनात किया जाना प्रस्तावित है।
भारतीय क्रिकेट टीम का आयरलैंड दौरा २०१८
भारतीय क्रिकेट टीम ने जून २०१८ में आयरलैंड का दौरा किया जहाँ इन्होंने दो टी२० अंतरराष्ट्रीय मुकाबले खेले, दोनों मैच मैलाहाइड में खेले गए थे जिसमें भारत ने आयरलैंड को २-० से हराया। भारतीय टीम ने साल २००७ के बाद दौरा किया जिसमें विराट कोहली ने टीम की कप्तानी सम्भाली।
ईश्वरचंद्र गुप्त
ईश्वरचन्द्रगुप्त (; मार्च 1812 – 23 जनवरी 1859) भारत के एक प्रसिद्ध बांग्ला कवि एवं लेखक थे। उनका जन्म कंचनपारा में हुआ था जो बंगाल के उत्तरी २४ परगना जिला में है।
औरंगजेब का मकबरा
औरंगज़ेब का मक़बरा भारत के महाराष्ट्र राज्य के औरंगाबाद ज़िले के ख़ुल्दाबाद नामक शहर पर स्थित है।
इब्न इशाक
मुहम्मद इब्न इस्काक इब्न यासर इब्न ख्यार एक अरब मुस्लिम इतिहासकार और हैगोग्राफर थे। इब्न इशाक ने मौखिक परम्पराओं को इकट्ठा किया और इन्होंने इस्लामी पैगंबर हज़रत मुहम्मद साहब की एक महत्वपूर्ण जीवनी का आधार बनाया।
हार्बिन वाई-12
हार्बिन वाई-12 (Harbin Y-12) हार्बिन विमान उद्योग समूह (एचएआईजी) द्वारा निर्मित एक उच्च पंख व दो-इंजन वाला टर्बोप्रॉप यूटिलिटी विमान है।
सुंदरराजन पद्मनाभन
जनरल सुंदरराजन पद्मनाभन पीवीएसएम , एवीएसएम , वीएसएम (५ दिसंबर १९४० को तिरुवनंतपुरम, त्रावणकोर में जन्म ), भारतीय सेना के पूर्व सेनाध्यक्ष हैं । जनरल पद्मनाभन ३० सितंबर २००० को जनरल वी पी मलिक के उत्तराधिकारी बने। उन्होंने चीफ ऑफ स्टाफ कमेटी के अध्यक्ष के रूप में भी कार्य किया।
१९५६ में पद्मनाभन ने भारतीय राष्ट्रीय सैन्य कॉलेज में शिक्षा ग्रहण की। बाद में पद्मनाभन राष्ट्रीय रक्षा अकादमी में शामिल हो गए और १९५९ में आर्टिलरी के रेजिमेंट में दाखिला लिया ।
उन्होंने दिसंबर १९८८ से फरवरी १९९१ तक रांची , बिहार और पंजाब में एक इन्फैंट्री ब्रिगेड का नेतृत्व किया और उन्हें मार्च १९९१ से अगस्त १९९२ तक पंजाब के एक इन्फैंट्री डिवीजन के जनरल ऑफिसर कमांडिंग के रूप में नियुक्त किया गया। उन्होंने सितंबर १९९२ से जून १९९३ तक चीफ ऑफ स्टाफ, III कोर के रूप में कार्य किया । लेफ्टिनेंट जनरल पद पर पदोन्नति के बाद, वह जुलाई १९९३ से फरवरी १९९५ तक कश्मीर घाटी में XV कोर के कमांडर थे। यह उनके कार्यकाल के दौरान XV कोर कमांडर के रूप में सेना ने कश्मीर में आतंकवादियों पर बड़ी विजय प्राप्त की । उन्हें XV कॉर्प्स कमांडर के रूप में उनकी सेवाओं के लिए अति विशिष्ट सेवा पदक (एवीएसएम) से सम्मानित किया गया था।
जनरल पद्मनाभन ने १९९६ ने उधमपुर में उत्तरी कमान के जीओसी-इन-सी के रूप में पदभार संभालने के बाद महानिदेशक सैन्य (खुफिया) (डीजीएमआई) पद पर नियुक्ति हुई । १९९६ को सेनाध्यक्ष के रूप में नियुक्त होने से पहले , वह दक्षिणी कमान के जीओसी-इन-सी थे। वह ३१ दिसंबर २००२ को प्रतिष्ठित सैन्य सेवा से ४३ साल से अधिक पूरा करने के बाद सेवानिवृत्त हुए। उन्होंने दो किताबें लिखी हैं। वे वर्तमान में  चेन्नई  में निवास करते है। जनरल पद्मनाभन 2004 के उपन्यास "Writing on the Wall" सहित अनेक भारतीय सैन्य कथा पुस्तकों के लेखक भी हैं।
हार्बिन वाई-11
हार्बिन वाई-11 (Harbin Y-11) (नाटो रिपोर्टिंग नाम चैन) हार्बिन विमान विनिर्माण निगम द्वारा निर्मित एक उच्च पंख व दो-इंजन वाला पिस्टन यूटिलिटी विमान है।
यरूशलम में संयुक्त राज्य अमेरिका दूतावास
यरूशलम में संयुक्त राज्य अमेरिका का दूतावास इजराइल और संयुक्त राज्य अमेरिका का राजनयिक मिशन है। 14 मई, 2018 को इज़राइल की 70 वीं वर्षगांठ पर दूतावास यरूशलम में खोला गया।. इसे अमेरिकी राष्ट्रपति डोनाल्ड ट्रम्प प्रशासन द्वारा तेल अवीव से स्थानांतरित किया गया था। यह कदम 23 अक्टूबर, 1995 के यरूशलम दूतावास अधिनियम के पारित होने के 23 साल बाद आया था, जिसने 31 मई 1 999 को इस कदम के लिए समय सीमा तय की थी। क्लिंटन, बुश और ओबामा प्रशासन ने सभी ने इस कदम को स्थगित कर दिया था। यूजीन कोंटोरोविच ने दावा किया कि इस क्षेत्र में अमेरिकी दूतावास को स्थानांतरित करने का निर्णय संयुक्त राज्य अमेरिका के लिए इजराइल की संप्रभुता को मान्यता दे रहा है, जिसने यरूशलम पर 1967 में छह दिनों के युद्ध में कब्जा कर लिया था।.
फिलिस्तीनी अधिकारियों ने चेतावनी दी कि इससे "निष्क्रिय युद्ध" और हिंसक विरोध हो सकती है।. दूतावास का उद्घाटन 2018 गाजा सीमा विरोध के सबसे खतरनाक दिन के दौरान हुआ, जिसमें 57 से अधिक फिलिस्तीनियों की मौत हो गई थी।.
अमेरिका ने कई अन्य देशों को अपने दूतावासों को यरूशलेम ले जाने का इरादा घोषित करने का नेतृत्व किया। अमेरिकी दूतावास खोले जाने के दो दिन बाद, ग्वाटेमाला ने यरूशलेम में अपना दूतावास खोला।. यूरोप और विदेश मामलों के फ्रांसीसी मंत्री जीन-यवेस ले ड्रियन ने कहा, "यह निर्णय अंतरराष्ट्रीय कानून और विशेष रूप से सुरक्षा परिषद और संयुक्त राष्ट्र महासभा के संकल्पों का उल्लंघन करता है।"
शानक्सी वाई-9
शानक्सी वाई-9 (Shaanxi Y-9) विमान चीन में शानक्सी विमान कंपनी द्वारा उत्पादित एक मध्यम आकार का, मध्यम दूरी का सैन्य परिवहन विमान है। विमान को शानक्सी वाई-8एफ के एक विस्तारित संस्करण के रूप में विकसित किया गया था जिसमें सोवियत एंटोनोव एन-12 से अधिक पेलोड और रेंज शामिल थी।
बिपिन चंद्र जोशी
जनरल बिपीन चंद्र जोशी , पीवीएसएम , एवीएसएम , एडीसी (५ दिसंबर 1935 - 19 नवंबर १९९४) भारतीय सेना के १७ वें चीफ ऑफ आर्मी स्टाफ (सीओएएस) थे। उनका जन्म उत्तराखंड के पिथौरागढ़ में हुआ था।
जनरल बीसी जोशी विशिष्ट सेवा के लिए परम विशिष्ट सेवा पदक ,अति विशिष्ट सेवा पदक प्राप्तकर्ता रहे हैं।
जनरल बीसी जोशी 1 9 नवंबर 1 99 4 को नई दिल्ली सैन्य अस्पताल में ह्रदय आघात से मृत्यु हो गई। वे 1 99 5 में सेवानिवृत्त होने वाले थे। वह भारतीय सेना का एकमात्र अध्यक्ष हैं जो अपने कार्यकाल में में मृत्यु को प्राप्त हुए ।
उनके सम्मान में ,जनरल बीसी जोशी आर्मी पब्लिक स्कूल की स्थापना 1 99 3 में पिथौरागढ़ , उत्तराखंड में हुई थी।
अबू मिखनाफ
अबू मिखनाफ या इब्न याह्या इब्न सईद इब्न मिखनाफ अल-कूफ़ी 8 वीं सताब्दी के एक शास्त्रीय मुस्लिम इतिहासकार थे।
मिनर्वा मिल्स बनाम भारत सरकार
मिनर्वा मिल्स बनाम भारत संघ(1980) मामले में सर्वोच्च न्यायालय ने यह निर्धारित किया कि अनुच्छेद 368 का खंड (4) विधिसम्मत नहीं (invalid) है क्योंकि यह न्यायिक पुनर्विलोकन को समाप्त करने के लिए पारित किया गया था। न्यायिक पुनर्विलोकन का सिद्धांत संविधान का आधारभूत लक्षण है। अत एव 42 वा संविधान अधिनियम संशोधन 1976 में हुआ इस संशोधन को संविधान का मिनी संविधान भी कहा जाता है । इन संशोधन में तीन नए शब्द जोड़े गए समाजवादी , पंथ-निरपेक्ष अखंडता , संविधान के भाग 4 में 51क जोड़ा गया जिसमें नागरिकों के कर्तव्य को जोड़ा गया , राष्ट्रपति केबिनेट की सलाह के लिए बाध्य किया गया , प्रशासनिक अधिकरणों की व्यवस्था की गई , 1971 की जनगणना के आधार पर लोकसभा एवम राज्य विधानसभा की सीटो को निश्चित किया गया , संवैधानिक संशोधन को न्यायिक जांच से बाहर किया गया , न्यायिक समीक्षा के शक्ति में कटौती , लोकसभा एवम विधानसभा का कार्यकाल 6 वर्ष किया गया , DPSP के कार्यन्वयन हेतु बनाई गई विधियों को मूल अधिकार का उलंघन है इस आधार पर अवैध घोषित नही किया जाएगा के उक्त प्रावधान को असंवैधानिक बताते हुए निर्णय दिया गया कि संसद् संविधान के मौलिक ढांचें को नहीं बदल सकता। वामन राव बनाम भारत संघ (1981) वाद में न्यायलय ने यह भी स्पष्ट कर दिया कि आधारभूत लक्षण का सिद्धान्त 24-4-1973 को, अर्थात् केशवानंद भारती के निर्णय सुनाये जाने की तिथि, के बाद पारित होने वाले संविधान संशोधन अधिनियमों पर लागू होगा।
इन संशोधनों और विनिश्चयों का परिणाम यह हुआ कि –
निहित निरसन
संवैधानिक सिद्धान्त के सन्दर्भ में, निहित निरसन (implied repeal) के सिद्धान्त के अनुसार, यदि संसद या किसी अन्य विधायिका द्वारा निर्मित कोई अधिनियम किसी पूर्व अधिनियम की भावना के विपरीत हो तो बाद वाला अधिनियम को वरीयता मिलेगी तथा पुराने अधिनियम का वह भाग जो नये विधान से मेल नहीं खाता, वह न्यायिक रूप से निरस्त हो जाता है।
आधारभूत लक्षण का सिद्धान्त
आधारभूत लक्षण का सिद्धान्त (basic structure doctrine), भारत का एक न्यायिक सिद्धान्त है, जिसके अनुसार, भारतीय संविधान के कुछ निश्चित मूलभूत लक्षण (फीचर) हैं जिन्हें संसद के किसी अधिनियम द्वारा बदला या समाप्त नहीं किया जा सकता।
संविधान, संसद और राज्य विधान मंडलों या विधानसभाओं को उनके संबंधित क्षेत्राधिकार के भीतर कानून बनाने का अधिकार देता है। संविधान में संशोधन करने के लिए बिल संसद में ही पेश किया जा सकता है, लेकिन यह शक्ति पूर्ण नहीं है। यदि सर्वोच्च न्यायालय को लगता है कि संसद द्वारा बनाया गया कानून संविधान मूलभूत लक्षण साथ मेल नहीं खाता तो सर्वोच्च न्यायालय के पास इसे अमान्य घोषित करने की शक्ति है।
शानक्सी वाई-8
शानक्सी वाई-8 (Shaanxi Y-8) विमान चीन में शानक्सी विमान निगम द्वारा उत्पादित एक मध्यम आकार व दूरी का सैन्य परिवहन विमान है जो सोवियत एंटोनोव एन-12 पर आधारित है। यह चीन के सबसे लोकप्रिय सैन्य और नागरिक परिवहन/कार्गो विमानों में से एक बन गया है इसके कई प्रकार के उत्पादित और निर्यात संस्कारण बनाए गए हैं। अनुमानित लगभग 169 वाई-8 विमान 2010 तक बनाया गया थे।
शियान वाई-7
शियान वाई-7 (Xian Y-7) चीन में निर्मित एक परिवहन विमान है। यह सोवियत-डिजाइन एंटोनोव एन-24 श्रृंखला पर आधारित है।
नोंगखाइलेम वन्य जीवन अभयारण्य
नोंगखाईलेम वन्य जीवन अभयारण्य मेघालय राज्य के री भोई जिले में लाईलाड ग्राम के निकट स्थित एक अभयारण्य है। यह पूर्वोत्तर भारत के सबसे सुन्दर एवं लोकप्रिय अभयारण्यों में से एक है। इसका विस्तार २९ किमी के क्षेत्र में है और यह यहां के पर्यटक गंतव्यों में अत्यन्त प्रसिद्ध स्थान है। यहां के वन्य जीवन में विविध प्रकार के पशु एवं पक्षी हैं जिनमें स्तनधारियों, एवियन, कृंतक, सरीसृप और कई अन्य प्रजातियां दिखाई देती हैं। वन्य जीवन के अलावा यहां का वन प्रदेश हरियाली एवं पादपों की ढेरों प्रजातियों से भी परिपूर्ण है। क्षेत्र के सबसे नीचे भूभाग लाइलाड ग्राम के निकट हैं जो सागर सतह से मात्र २०० मी पर स्थित हैं जबकि सबसे ऊंचे भाग पूर्वी एवं दक्षिणी हैं जिनकी अधिकतम ऊंचाई ९५० मी तक भी है। इस क्षेत्र को १९८१ मेंअभयारण्य घोषित किया गया था।
नोंगखाईलेम अभयारण्य में मेघालय के वनों के बहुत से मानव से अछूते भाग भी हैं। इनमें से बहुत से भागों में जोंक आदि का बाहुल्य है। यहां बसने वाली ढेरों वन्य जीव प्रजातियों में से कुछ हैं रौयल बंगाल टाईगर, भारतीय सांड (बाइसन), हिमालयन काला भालू, क्लाउडेड लैपर्ड, आदि। इनके अलावा पक्षियों की भी बहुत सी रंगीन व शानदार प्रजातियां मिल जाती हैं जिनका निवास यहां के वनों की झाडियों व वृक्षों में है। इस तरह यह स्थान पक्षीदर्शियों के लिये भी वरदान है। इनमें से की प्रजातियां जैसे भूरी हौर्नबिल, मणिपुर बुश क्वैल, रूफ़स नेक्ड हार्नबिल, आदि हैं। बहुत से विदेशी प्रवासी पक्षी भी दूर क्षेत्रों या देशों से इस अभयारण्य में आते हैं। कीड़े और मकड़ियों की भी प्रजातियां यहां आम हैं।
यह अभ्यारण्य प्रकृति की भव्यता के दर्शन करने का अनोखा स्थान है। इस अभयारण्य के भ्रमण करने का सर्वोत्तम समय है मार्च-अप्रैल के माह, क्योंकि इस अवधि में प्रवासी पक्षियों की ढेरों प्रजातियां यहां की शोभा बढाती हैं। यहां न केवल देश से वरन विदेशों से भी वन्य जीवन प्रेमियों का आगमन होता है। अभयारण्य में प्रवेश पूर्व नोंगपोह कार्यालय से वन रेंज अधिकारी से अनुमति लेनी होती है। अभयारण्य का स्थान एवं स्थिति आवाजाही की दृष्टि से सुलभ है एवं निकटवर्ती कस्बों या शिलांग आदि से सडक मार्ग द्वारा सुगम है।
चम्फाई
चम्फाई भारतीय राज्य मिज़ोरम का एक सीमावर्ती कस्बा है। यह राज्य के आठ ज़िलों में से एक चम्फाई ज़िले का मुख्यालय भी है। भारत-म्यांमार सीमा पर स्थित होने के कारण इस कस्बे का सामरिक महत्व भी है। इस कारण से यह भारत म्यांमार के मध्य प्रमुख व्यापार गलियारा भी है।
चम्फाई मिज़ो सरदार लालबुरा साइलो का केन्द्र था, जिसके खिलाफ सन १८७१-७२ के मध्य ब्रिटिशों ने अभियान चलाये थे। इस कस्बे ब्रिटिश साम्राज्य के दौरान किले की स्थिति प्रदान की गयी थी।
चम्फाई की अर्थव्यवस्था का प्रमुख आधार कृषि तथा सीमावर्ती व्यापार है। चम्फाई मिज़ोरम का प्रमुख व्यापारिक केन्द्र भी है। यहाँ पर ज़ोखावथार व्यापारिक चौकी से कपड़ों, चांदी के बर्तनों तथा विद्युत् उपकरणों का म्यांमार से आयात किया जाता है। यहाँ पर ११३ किमी लम्बी तथा ४८ किमी चौड़ी समतल भूमि है जहाँ पर प्रतिवर्ष १९,२०० क्विंटल चावल का उत्पादन किया जाता है। २०११ में १०,००० क्विंटल अंगूरों का उत्पादन किया गया।
चम्फाई की जलवायु न ज्यादा गर्म न ही ज्यादा सर्द है। ग्रीष्मकाल में तापमान १०°C से २०°C के मध्य तथा शीतकाल में १५°C से ३०°C के मध्य रहता है।
भारत की जनगणना २०११ के अनुसार चम्फाई की कुल जनसंख्या ३२,७३४ है, जिसमे १६,२६५ पुरुष तथा १६,४६९ महिलाएँ हैं। ६ वर्ष से कम के बच्चों की संख्या ५,०६५ है जो कि कुल जनसंख्या का १५.४७% है। लिंगानुपात दर १०१३ है जो कि मिज़ोरम राज्य की औसत ९७६ से अधिक है। नगर की साक्षरता दर ९६.५४% है जो कि राज्य दर ९१.३३% से अधिक है। पुरुष साक्षरता दर ९७.६७% है जबकि महिला साक्षरता दर ९५.४४% है।
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.५५% हैं। अन्य अल्पसंख्यक धर्म हिन्दू १.१३%, मुस्लिम ०.९७%, अन्य ०.०९%, बौद्ध ०.०८% तथा जैन ०.०१% हैं। ०.१६% लोगों ने अपने धर्म का उल्लेख नहीं किया है।
चम्फाई कॉलेज यहाँ का एकमात्र उच्च शिक्षण संस्थान है। इसके अतिरिक्त प्रारम्भिक शिक्षा हेतु कई सरकारी व निजी विद्यालय हैं।
चम्फाई की प्रमुख मिडिया निम्नलिखित हैं:
पवन हंस हेलिकॉप्टर सेवा इस कस्बे को अइज़ोल से जोड़ती है। सड़क मार्ग द्वारा चम्फाई से मिज़ोरम की दूरी १९४ किमी है जो नियमित बस व सूमो सेवा द्वारा जुड़ी है।
लाहौर मेट्रो
लाहौर मेट्रो (Lahore Metro) लाहौर, पंजाब, पाकिस्तान में निर्माणाधीन एक स्वचालित तेज आवागमन परिवहन प्रणाली है। इसमें मेट्रो लाइनों का प्रस्ताव दिया गया है जिनमें से ऑरेंज लाइन निर्माणाधीन है। मई 2018 में परिचालन करते समय, यह पाकिस्तान की पहली मेट्रो लाइन बन जाएगा।
लाहौर मेट्रो का पहला प्रस्ताव 1991 में रखा गया था और 1993 में लाहौर यातायात और परिवहन अध्ययन द्वारा इसका अध्ययन किया गया था। और इसे विश्व बैंक द्वारा वित्त पोषित किया गया था। कुछ ही समय के बाद परियोजना को ढका दिया गया था। 2005 में, परिवहन मंत्रालय ने परियोजना की पुनरीक्षा की और व्यवहार्यता अध्ययन किया। 2007 में, एशियाई विकास बैंक ने परियोजना पर अध्ययन करने के लिए 1 अरब रु (यूएस $ 9.5 मिलियन) प्रदान किए। प्रारंभिक योजना के अनुसार 82 किलोमीटर (51 मील) रेल नेटवर्क के लिए 60 स्टेशनों के साथ चार अलग-अलग चरण बनाए गए थे। पहले चरण में 11.6 किमी (7.2 मील) सेक्शन भूमिगत के साथ गजजू मट्टा और शाहदरा बाग के बीच 27 किमी (17 मील) रेल लाइन का निर्माण शामिल था। निर्माण के 2008 में शुरू होने की उम्मीद थी और 2010 तक पूरा हो जाने की उम्मीद थी। हालांकि, 2008 में, परियोजना को फिर से ढंका दिया गया था क्योंकि प्राथमिकताओं को अन्य परियोजनाओं में स्थानांतरित कर दिया गया था। जून 2010 में, मलेशिया स्थित सोकोमी इंटरनेशनल ने 1.15 अरब डॉलर के मोनो-रेल आधारित विकल्प का प्रस्ताव दिया, हालांकि इस विकल्प को मंजूरी नहीं दी गई थी। मई 2014 में, एक समझौते पर हस्ताक्षर किए गए ताकि ऑरेंज लाइन का निर्माण शुरू हो सके। मुख्यमंत्री पंजाब शाहबाज शरीफ ने राष्ट्रपति ममून हुसैन और चीनी राष्ट्रपति शी जिनपिंग के साथ एक समारोह में समझौते पर हस्ताक्षर किए।
ऑरेंज लाइन निर्माणाधीन 27.1 किलोमीटर (16.8 मील) लाइन है। ऑरेंज लाइन (लाहौर मेट्रो) 27.1 किलोमीटर (16.8 मील) लंबा होगा जिसमें से 25.4 किलोमीटर (15.8 मील) ऊंचाई पर पुल पर होगा।
ब्लू लाइन चौबुरजी से कॉलेज रोड, टाउनशिप के लिए 24 किलोमीटर (15 मील) की प्रस्तावित लाइन है।
पर्पल लाइन एक प्रस्तावित 32 किमी की लाइन है जो हवाई अड्डे रेल लिंक से जुड़ा होगा।
ऑरेंज लाइन (लाहौर मेट्रो)
ऑरेंज लाइन (Orange Line) लाहौर, पंजाब, पाकिस्तान में निर्माणाधीन एक स्वचालित तेज आवागमन परिवहन प्रणाली है। मई 2018 में परिचालन करते समय, ऑरेंज लाइन पाकिस्तान की पहली मेट्रो लाइन बन जाएगी। ऑरेंज लाइन लाहौर मेट्रो के लिए प्रस्तावित तीन रेल लाइनों में से पहली है। यह लाइन 25.1 किमी (15.8 मील) ऊंचाई पर और 1.72 किमी (1.1 मील) भूमिगत के साथ 27.1 किमी (16.8 मील) तक फैल जाएगी। यह लाइन 26 स्टेशनों के लिए शुरू की जाएगी और इसकी दैनिक क्षमता 2,50,000 यात्री को संभालने की उम्मीद है। हालांकि इसे व्यापक चीन पाकिस्तान आर्थिक गलियारे के हिस्से के रूप में अक्सर उल्लेख किया जाता है, लेकिन ऑरेंज लाइन को पंजाब सरकार द्वारा वित्तीय निवेश किया जा रहा है। 16 मई 2017 को सीआरआरसी ज़ूज़ू लोकोमोटिव ने मेट्रो के लिए पहली 27 ट्रेनों को उतारा। हाल ही में इन ट्रेनों के कई सफल परीक्षण चलाए गए हैं।
परियोजना को मई 2014 में पाकिस्तान और चीन की सरकारों के बीच समझौते पर हस्ताक्षर किए गए ज्ञापन के साथ शुरू किया गया था। परियोजना के लिए वित्त पोषण दिसंबर 2015 में सुरक्षित था जब चीन के एक्ज़िम बैंक ने परियोजना के लिए $1.55 बिलियन का नरम ऋण देने पर सहमत हुआ था। परियोजना पर निर्माण कार्य अक्टूबर 2015 में शुरू हुआ। यह परियोजना अभी निर्माणाधीन है । हबीब कंस्ट्रक्शन सर्विसेज को अक्टूबर 2015 में पहला चरण के लिए 21.4 9 अरब डॉलर (200 मिलियन अमेरिकी डॉलर) दिए गए थे। अक्टूबर 2016 में, परियोजना के चरण 2 में 11.3 9 अरब रुपये चौबुरजी और अली टाउन के बीच सिविल कार्यों के लिए जेडकेबी इंजीनियरों और रचनाकारों को दिए गए थे। 12 जनवरी 2017 को, ऑरेंज लाइन निर्माण श्रमिकों के एक अस्थायी निवास पर 7 मजदूरों की मौत हो गई थी।
27 किलोमीटर की मेट्रो ट्रेन में 1.6 बिलियन डॉलर की लागत होने की संभावना है जिसमें से $300 मिलियन पाकिस्तान संघीय सरकार से आएंगे, बाकी को चीन सरकार द्वारा नरम ऋण के माध्यम से वित्त पोषित किया जाएगा। यद्यपि परियोजना को व्यापक रूप से व्यापक चीन पाकिस्तान इकोनॉमिक कॉरिडोर (सीपीईसी) के हिस्से के रूप में उल्लेख किया गया है अंत इस परियोजना को सीपीईसी म्वि अलग से वित्त पोषित किया गया है और पंजाब सरकार द्वारा इसे शुरू किया जा रहा है। इन ऋणों का भुगतान पंजाब सरकार द्वारा 20 साल की अवधि में किस्तों में किया जाएगा।
नवंबर 2016 में, पंजाब प्रांतीय विकास कार्य दल ने ऑरेंज लाइन के निर्माण के लिए अतिरिक्त 391 मिलियन रुपये की मंजूरी दे दी। जनवरी 2017 में पंजाब सरकार को परियोजना के लिए लागत को नियंत्रित करने में मदद के लिए 20 अरब रुपये के कर छूट दी गई थी। जनवरी 2017 में लाहौर विकास प्राधिकरण ने नोट किया कि लाहौर मेट्रोबस के साथ ऑरेंज लाइन को बेहतर एकीकृत करने के लिए इसे अतिरिक्त 2 बिलियन रुपये की आवश्यकता होगी जिसके वे विनिमय कर सकते हैं।
इस परियोजना की पारदर्शिता के संबंध में कई आलोचनाएँ की गई हैं जबकि पर्यावरण समूह परियोजना की पर्यावरणीय स्थिरता की आलोचना कर रहे हैं। एशियाई विकास बैंक ने उधार लेने की कम लागत पर तुलनात्मक भूमिगत पारगमन प्रणाली को वित्तपोषित करने की पेशकश की है। विभिन्न लोगों और संगठनों ने चिंताओं को उठाया है कि इस ऐतिहासिक शहर में लाहौर मेट्रो ऑरेंज लाइन विरासत स्थलों के लिए एक संभावित खतरा हो सकता है। 19 अगस्त 2016 को, लाहौर उच्च न्यायालय ने 11 ऐतिहासिक स्थलों के 200 फीट के भीतर स्थित निर्माण कार्यों को समाप्त करने का आदेश दिया। हालांकि अंततः आदेश को हटा दिया गया और निर्माण आगे बढ़ने की अनुमति दी गई।
ढाका मेट्रो रेल
ढाका मेट्रो (Dhaka Metro) बांग्लादेश की राजधानी और सबसे बड़ा शहर ढाका में निर्माणाधीन एक अनुमोदित मेट्रो रेल प्रणाली है। यह सरकार की परिवहन समन्वय प्राधिकरण (डीटीसीए) द्वारा तैयार 20 साल की लंबी सामरिक परिवहन योजना (एसटीपी) का हिस्सा है। वर्तमान में मेट्रो रेल प्रणाली में एमआरटी (मास रैपिड ट्रांजिट) लाइन-6 के रूप में संदर्भित एक लाइन शामिल है, जिसमें भविष्य में अन्य मेट्रो रेल लाइनों को जोड़ा जाएगा।
के॰एन॰ अनंतपद्मनाभन
करुमानसेरी नारायणय्यायर अनंतपद्मनाभन (जन्म ८ सितंबर १९६९), जिन्हें आमतौर पर के॰एन॰ अनंतपद्मनाभन के नाम से जाना जाता है, केरल राज्य से एक भारतीय पूर्व प्रथम श्रेणी क्रिकेट के खिलाड़ी हैं । ये अब रणजी ट्रॉफी और इंडियन प्रीमियर लीग समेत भारत के सभी प्रमुख घरेलू क्रिकेट टूर्नामेंटों में प्रथम श्रेणी के स्तर और पदाधिकारियों में अंपायर के रूप में कार्य करते है।
वोक्कालिगा
वोक्कालिंगा ,(उच्चारण ओकलालिगा) : भारत के कर्नाटक राज्य में आदि भगवान शिव में आस्था रखने वाले लोगों का एक समुदाय है। कर्नाटक में वोक्कालिंगा समुदाय समुदाय मुख्य रूप से पूर्वी मैसूर राज्य और अब दक्षिणी कर्नाटक के अन्य क्षेत्रों में पाए जाने वाले विभिन्न कृषि, पूर्व विरोधाभासी, सामाजिक समूहों को संदर्भित करता है। वे राजनीतिक और संख्यात्मक रूप से महत्वपूर्ण हिंदू समूह बनाते हैं। कर्नाटक में भगवान शिव में आस्था रखने वाले लोगों के एक अन्य समुदाय लिंगायत लोगों के मुकाबले इनकी संख्या कम है, लेकिन फिर भी ये जबर्दस्त तरीके अपनी आर्थिक और सामाजाकि और राजनैतिक छाप छोड़ते हैं। पूर्व प्रधानमंत्री एच.डी.देवगौड़ा वोक्कालिगा समुदाय से आते हैं। में 1956 के राज्य पुनर्गठन अधिनियम तक, जो पूर्ववर्ती राज्य मैसूर को बॉम्बे राज्य, हैदराबाद और कूर्ग राज्य के जिलों को शामिल करके बढ़ाया गया था। मैसूर का नाम बदलकर 1973 में कर्नाटक रखा गया, जिसके बाद लिंगायत कर्नाटक में सबसे अधिक आबादी वाला सामाजिक समूह बन गया।
चिक्की
चिक्की आम तौर पर मूंगफली और गुड़ से बनी पारंपरिक भारतीय मिठाई ( भंगुर ) है। चिक्की कई प्रकार की होती है, जो महाराष्ट्र में बहुत प्रसिद्ध है। चिक्की एक स्नैक अर्थात अल्पाहार की श्रेणी में आती है जिसे मुख्य रूप से मूंगफली और गुड़ द्वारा बनाई जाती है। उत्तर भारत , विशेष रूप से बिहार और उत्तर प्रदेश के क्षेत्रों में, इस मिठाई को "लयिया पट्टी" कहते है। भारत के सिंध और सिंधी क्षेत्रों में, इसे लेई या लाई और बांग्लादेश में "कोटकोटी" के नाम से जानी जाती है।
राधिका कुमारस्वामी
राधिका कुमारस्वामी एक भारतीय अभिनेत्री हैं | वे कन्नड़ फिल्मों में अभिनय करती हैं, वे कर्नाटक के मुख्यमंत्री एच॰ डी॰ कुमारस्वामी की पत्नी हैं । राधिका ने 2002 में कन्नड फिल्म ‘नीला मेघा शमा’ से अपना डेब्यू किया था। अपनी पहली फिल्म के डेब्यू के वक्त राधिका नौंवी में पढ़ती थी। हालांकि उनकी पहली रिलीज फिल्म नीनागागी है, जिसमें वह विजय राघवेन्द्र के अपोजिट नजर आई थी।
राधिका ने अपने करियर में अब तक तकरीबन 32 फिल्मों में अभिनय किया है। राधिका ने कन्नड फिल्मों के अलावा कुछ तमिल फिल्मों में भी काम किया है। इसके अलावा अब वह फिल्में भी प्रोड्यूस करती हैं। राधिका अपनी फिल्मों से ज्यादा अपने निजी रिश्तों को लेकर चर्चाओं में रही है। मीडिया रिपोर्ट्स में दावा किया गया कि वर्ष 2000 में राधिका ने रतन कुमार से मंदिर में छिपकर शादी कर ली। इसके बाद 2002 में रतन कुमार ने राधिका के पिता के खिलाफ पुलिस में उसे अगवा करने की तहरीर भी दी, जिसमें बताया गया कि उसके पिता उसका करियर खत्म होने के डर से उसे अपने साथ ले गए। इसके बाद राधिका की मां सामने आई और उन्होंने रतन कुमार पर आरोप लगाया कि उन्होंने उनकी बेटी से बहला-फुसलाकर शादी की है। राधिका की मां ने यह खुलासा भी किया कि तब राधिका की उम्र महज 14 साल थी। हालांकि, ये शादी महज दो साल ही चल पाई और साल 2002 में रतन कुमार का हर्ट अटैक से निधन हो गया।